
	COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

PLx. 388/2018                                                                                                                                                                                                             



Către,

BIROUL PERMANENT AL

CAMEREI DEPUTATILOR 

             Vă înaintăm alăturat RAPORTUL COMUN asupra proiectului de Lege  aprobarea Ordonanţei de urgenţă a Guvernului nr.34/2018 pentru completarea art.5 din Ordonanţa de urgenţă a Guvernului nr.40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, trimis spre dezbatere în fond, în procedură de urgență, Comisiei pentru administraţie publică și amenajarea teritoriului şi Comisiei juridice, de disciplină şi imunităţi cu adresa nr. Plx. 388/2018 din 20 iunie 2017.

PREŞEDINTE,




PREȘEDINTE,

     
 Florin Claudiu ROMAN     


      Eugen NICOLICEA

RAPORT  COMUN
asupra proiectului de Lege  privind aprobarea Ordonanţei de urgenţă a Guvernului nr.34/2018 pentru completarea art.5 din Ordonanţa de urgenţă a Guvernului nr.40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative


  În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia  pentru administraţie publică și amenajarea teritoriului și Comisia juridică, de disciplină şi imunităţi au fost sesizate spre dezbatere, în fond, în procedură de urgență,  cu proiectul de Lege privind aprobarea Ordonanţei de urgenţă a Guvernului nr.34/2018 pentru completarea art.5 din Ordonanţa de urgenţă a Guvernului nr.40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, trimis cu adresa nr. Plx. 388 din 20 iunie 2018,  înregistrat sub nr. 4c-6/309 din 21 iunie 2018, respectiv cu nr.4c-11/600 din 21 iunie 2018.
 Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în ședința din 19 iunie 2018.

Consiliul Legislativ, prin avizul nr. 433 din 9 mai 2018, a avizat favorabil proiectul de lege, cu observații și propuneri.

Proiectul de lege are ca obiect de reglementare are ca obiect de reglementare completarea art.5 din Ordonanţa de urgenţă a Guvernului nr.40/2016, în sensul creării cadrului normativ general care să asigure plata contribuţiilor financiare voluntare ale părţii române în vederea participării la formatele de lucru, proiectele şi activităţile unor organizaţii internaţionale cu care România colaborează în vederea aderării. Totodată, crearea acestui cadru legal permite aprofundarea relaţiei României cu OCDE, şi constituie temei pentru efectuarea plăţii contribuţiilor voluntare, a cotizaţiilor sau altor forme de contribuţii specifice tipurilor de formare OCDE destinate derulării tuturor proiectelor, în vederea continuării demersurilor pentru aderarea României la OCDE. 
În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii comisiilor au examinat proiectul de lege în ședințe separate.


Membrii Comisiei juridice, de disciplină și imunități au examinat proiectul de lege în şedinţa din  25 iunie 2018. La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.

Membrii Comisiei pentru administrație publică și amenajarea teritoriului au examinat proiectul de lege în şedinţa din 3 iulie 2018. Din numărul total de 23 membri ai Comisiei pentru administrație publică și amenajarea teritoriului au participat la dezbateri  21 deputaţi.

La lucrări a participat în calitate de invitat, în baza prevederilor art. 55 din Regulamentul Camerei Deputaţilor, republicat, cu modificările și completările ulterioare, domnul Ion GHIZDEANU - președinte - Comisia Națională de Strategie și Prognoză.


 În urma dezbaterilor, membrii Comisiilor au hotărât, cu unanimitate de voturi, adoptarea  proiectului de Lege  privind aprobarea Ordonanţei de urgenţă a Guvernului nr.34/2018 pentru completarea art.5 din Ordonanţa de urgenţă a Guvernului nr.40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, în forma adoptată de Senat.

  În raport cu obiectul şi conţinutul reglementării, proiectul de lege face parte din categoria legilor ordinare.
                           PREȘEDINTE,                                                 PREŞEDINTE,

                    Florin Claudiu ROMAN 


     Eugen NICOLICEA                                   



      SECRETAR,                                         

SECRETAR,


    Simona BUCURA - OPRESCU  


Aida-Cristina CĂRUCERU


       

    Sef serviciu, Sofia Chelaru

    Consilier parlamentar, Nicoleta Toma






Consilier parlamentar, Alexandra Mușat

